b'\n_START_ARTICLE_\nJakob Manko\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nRodil se je v dru\xc5\xbeini Bla\xc5\xbea in Marije Manku\xc4\x8d v Kalu pri Sv. Petru na Krasu (sedaj Pivka). Prvotni priimek Manku\xc4\x8d je cesarsko-kraljevo namestni\xc5\xa1tvo v Trstu 20. maja 1898 spremenilo v Manko\xc4\x8d. Leta 1847 je v Trstu pri\xc4\x8del z malo lesno trgovino, ki se je z leti razvila v veletrgovino. Kasneje je kupil ve\xc4\x8d nepremi\xc4\x8dnin, tako da ga pri\xc5\xa1tevajo med najbogatej\xc5\xa1e tr\xc5\xbea\xc5\xa1ke Slovence tistega \xc4\x8dasa. Marica Nadli\xc5\xa1ek Bartol pi\xc5\xa1e, da se Jakob Manko\xc4\x8d\xc2\xa0\xc2\xbbpo vzgledu mnogih Kranjcev, Kra\xc5\xa1evcev in drugih slovenskih priseljencev ni navzel italijanskega duha ter je ostal do smrti mo\xc5\xbe slovenskih korenin\xc2\xab. Jakob Manko\xc4\x8d in njegova dru\xc5\xbeina v kateri se je rodilo 9 otrok je darovala mnoge denarne ali druge dragocene darove tr\xc5\xbea\xc5\xa1ki podru\xc5\xbenici Dru\xc5\xbebe svetega Cirila in Metoda in sofinancirala gradnjo tr\xc5\xbea\xc5\xa1kega Narodnega doma.'